CELEX: C2004/201/11
Language: sk
Date: 2004-08-07 00:00:00
Title: Rozsudok Súdneho dvora (štvrtá komora) z 10. júna 2004 vo veci C-302/03: Komisia Európskych spoločenstiev proti Talianskej republike (Nesplnenie povinnosti členským štátom — Smernica 1999/22/ES — Chov voľne žijúcich živočíchov v zoologických záhradách — Neprebratie v stanovenej lehote)

7.8.2004   
            
            
               SK
            
            
               Úradný vestník Európskej únie
            
            
               C 201/6
            
         
      ROZSUDOK SÚDNEHO DVORA
   
   (štvrtá komora)
   z 10. júna 2004
   vo veci C-302/03: Komisia Európskych spoločenstiev proti Talianskej republike (1)
   
   (Nesplnenie povinnosti členským štátom - Smernica 1999/22/ES - Chov voľne žijúcich živočíchov v zoologických záhradách - Neprebratie v stanovenej lehote)
   (2004/C 201/11)
   Jazyk konania: taliančina
   Vo veci C- 302/03, Komisia Európskych spoločenstiev, (splnomocnený zástupca: M. van Beek a R. Amorosi) proti Talianskej republike (splnomocnený zástupca: I. M. Braguglia, právna pomoc: G. de Bellis), predmetom ktorej je návrh, aby Súdny dvor vyslovil,, že Talianska republika si tým, že neprijala zákony, iné predpisy a správne opatrenia potrebné na dosiahnutie súladu so smernicou 1999/22/ES Rady z 29. marca 1999 o chove voľne žijúcich živočíchov v zoologických záhradách (Ú. v. ES L 94, s. 24), alebo v každom prípade tým, že o nich neinformovala Komisiu, nesplnila povinnosti, ktoré jej vyplývajú z tejto smernice, Súdny dvor (štvrtá komora), v zložení: predseda J. N. Cunha Rodrigues (spravodajca), sudcovia: J.-P. Puissochet a K. Lenaerts, generálny advokát: P. Léger, tajomník: R. Grass, vyhlásil dňa 10. júna 2004 rozsudok, ktorého výrok znie:
   
               1.
            
            
               Talianska republika si tým, že neprijala zákony, iné predpisy a správne opatrenia potrebné na dosiahnutie súladu so smernicou 1999/22/ES Rady z 29. marca 1999 o chove voľne žijúcich živočíchov v zoologických záhradách, nesplnila povinnosti, ktoré jej vyplývajú z tejto smernice.
            
         
               2.
            
            
               Talianska republika je povinná nahradiť trovy konania.
            
         
      (1)  Ú. v. ES C 213 z 6.9.2003.